Dato: 07.06.2021

Arkivreferanse: 2021/13091 -1

**Referat**

**Til**:

Deltakere Samrådsmøte Hamarregionen 25.05.21

|  |  |
| --- | --- |
|  |  |

**Fra**:

Fredrik Skjæret, regionrådgiver

# Referat fra Samrådsmøte Hamarregionen 25.05.21

**Sak 1 - Orientering om aktuelle saker v/ Einar Busterud, regionrådsleder og ordfører i Hamar kommune**

Regionrådsleder Einar Busterud orienterte om aktuelle saker.

Sykehussaken går sin gang. Det har vært en lang prosess med stort engasjement fra kommunene.

Regional plan for fylkesveger. Det er sendt noen spørsmål til planen fra regionens side. Satsingen på kollektiv og sykkelsatsing i Hamarregionen er løftet frem.

Regional mobilitetsplan – Det blir opp til hver enkelt kommune å komme med sine innspill, men regionrådet vil sende inn noen fellespunkter.

Folketall for 1. kvartal kom forrige uke. Hyggelige tall for vår region. Gardermoeffekten kryper nordover. Vi har en felles utfordring med tomter og tilrettelegging for vekst.

**Sak 2 - Orientering om Kulturstrategien ved Randi Langøigjelten, fylkessjef for kultur**

Randi Langøigjelten, kultursjef i Innlandet fylkeskommune orienterte om Kulturstrategien for Innlandet fylkeskommune, som legges ut på høring i perioden juni til september.

Dette er et høringsdokument for et tema som er svært omfattende.

Det inviteres spesielt til innspill som tar for seg utfordringer i regionens kulturliv, felles innsatsområder for regionen og en prioritering.

**Sak 3 - Barnevernsreformen**

Statsforvalteren for Innlandet orienterte om Barnevernsreformen.

Velferdsdirektør Eli Blakstad orienterte om helhetlige tjenester. Ida Harstad orienterte om Barnevernsreformen. En reform, som vil påvirke hele kommunens virke innen tidlig innsats og forebygging.

Det kan være nyttig og riktig å etablere interkommunale samarbeid om sentrale punkter innen dette med trygg oppvekst.

Lisbeth Gjønnes fra Ringsaker kommune orienterte om et felles prosjekt (Tre tjenester, ett elles prosjekt) for Ringsaker, Hamar og Stange kommune.

Katrine Nygård Wolla orienterte om kommunenes arbeid, med fokus på utfordringer og muligheter.

Hanne Sofie Holmen i NAV Hamar orienterte om Handlingsplan mot barnefattigdom.

Solveig Hansen orienterte om tilsyn ovenfor sårbare grupper.

**Sak 4 - Hamarregionen som vekstmotor for Innlandet**

Statsforvalteren ved kommunal- og samordningsdirektør Anne Kathrine Fossum og assisterende statsforvalter Sigurd Tremoen, understreket Innlandets avhengighet av å styrke Hamarregionen som motor for vekst og utvikling i hele Innlandet. Det er Hamarregionen som utgjør den reelle vekstkraften, og det er viktig å få til et bredt samarbeid på tvers av forvaltningsnivåer for å styrke kraften som Hamarregionen har for Innlandet. Hamarregionen må selv bestemme seg for satsningsområder, men statsforvalteren ønsker å være med på arbeidet videre.

Kampen om arbeidskraften vil være sentralt i Norge fremover. Det inviteres til et samarbeid med Statsforvalteren for å ta en posisjon for å bli den sterke kraften og vekstmotoren som trekker innbyggere og arbeidsplasser til Innlandet.

Det savnes en felles beskrivelse av samspillet mellom vekstregionen Mjøsregionen og distriktsregionene. Hvordan hadde utviklingen i Innlandet sett ut om Mjøsregionen ikke hadde hatt vekst? Det er enighet om at et arbeid for å sette fokus på dette ville være nyttig også for de politiske prioriteringene som skal gjøres på fylkesnivå.

Det er ønskelig å sette de vanskelige temaene på dagsorden i ORM med Statsforvalteren og fylkeskommunens topper. Jordvern og regional vekst, dialog, innsigelser og tilsyn er temaer hvor man har et potensiale for å bli bedre. Dette vil også kunne legge grunnlag for et bedre og mer helhetlig samarbeid mellom forvaltningsnivåene.

|  |  |
| --- | --- |
|  |  |